Sea Diamond

Sea Diamond oli kõigest aasta Kreeka laevakompaniile Elona Maritime kuulunud ja kaubamärgi Louis Cruise Lines all sõitnud parvlaev, mis oli ehitatud 1986. aastal Helsingis Soomes kui Birka Princess.

Birka Princess sõitis 20 aastat Ahvenamaa lipu all ööpäevapikkustel ristlustel Stockholmist Maarianhaminasse ja tagasi, nädalavahetustel ka Visbysse ja Gdyniasse ning vahel Tallinna.Madli Vitismann. Me oleme ahvenamaalased! Meremees 1999, nr 1. 2006. aastal müüdi laev Küprose ja seejärel Kreeka laevakompaniile ning sai nimeks Sea Diamond. Laev oli Kreeka lipu all ristlusi teinud vaid neli kuud.

Sea Diamond uppus 6. aprillil 2007 Santorini saare lähedal, olles eelmisel päeval karile sõitnud. Enamik reisijaid pääses katastroofist eluga. Kaks inimest jäi kadunuks. Kreeka ja Küprose valitsused nõudsid laevahuku põhjuste väljaselgitamist. Uppunud laeva asemele ostis Kreeka laevakompanii endise Silja Opera.

Laevahukk

5. aprillil 2007 kella nelja paiku (EEST) sõitis laev poole meremiili kaugusel Santorini saarest karile ja uppus 15 tundi hiljem reede varahommikul.Santorini juures karile sõitnud Kreeka kruiisilaev uppus. Postimees, 6. aprill 2007. Laeval olnud 1195 reisijat ja 391 laevapereliiget suudeti päästa.ÕL: Egeuse meres uppus ristluslaev Kaks inimest, 45-aastane prantsuse mees ja tema 16-aastane tütar jäid õnnetuses kadunuks ja arvatakse, et nad on hukkunud. Nende surnukehi pole leitud.

 Vaata ka 
Ristluslaevade loend 

Viited

Kategooria:Reisilaevad
Kategooria:Hukkunud laevad